CELEX: 31988R2275
Language: hr
Date: 1988-07-25 00:00:00
Title: Uredba Komisije (EEZ) br. 2275/88 od 25. srpnja 1988. o razvrstavanju određene robe u kombiniranu nomenklaturu

02/Sv. 005
            
            
               HR
            
            
               Službeni list Europske unije
            
            
               156
            
         31988R2275
   
               L 200/10
            
            
               SLUŽBENI LIST EUROPSKE UNIJE
            
            
               25.07.1988.
            
         
      UREDBA KOMISIJE (EEZ) br. 2275/88
   od 25. srpnja 1988.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 1858/88 (2), a posebno njezin članak 9.,
   budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također odnose na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3;
   budući da Odbor za nomenklaturu nije dostavio mišljenje u roku kojeg je odredio njegov predsjedavajući,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 1988.
      
         
            Za Komisiju
         
         
            COCKFIELD
         
         
            Potpredsjednik
         
      
   
   
      (1)  SL L 256, 7.9.1987., str. 1.
   
      (2)  SL L 166, 1.7.1988., str. 10.
   PRILOG
   
               Naziv robe
            
            
               Razvrstavanje
               (Oznaka KN)
            
            
               Razlozi
            
         
               1.
            
            
               2.
            
            
               3.
            
         
               1.   Zrna Zizania aquatica („divlja riža”), neoljuštena, slična borovim iglicama, smeđe boje
            
            
               1008 90 90
            
            
               Razvrstavanje se utvrđuje u skladu s odredbama Općih pravila 1. i 6. i tekstovima oznaka KN 1008 i 1008 90 90. Vanjski zeleni sloj odstranjen je s proizvoda, ali ostao je crni perikarp. Proizvod se stoga ne može razvrstati kao oljuštena zrna iz oznake KN 1104 29 10.
            
         
               2.   Prah mrtvih jednostaničnih algi (Spirulina ili Chlorella), neovisno o tome jesu li u obliku tableta ili kapsula, za prehranu ljudi
            
            
               2102 20 90
            
            
               Razvrstavanje se utvrđuje u skladu s odredbama Općih pravila 1. i 6. i tekstovima oznaka KN 2102, 2102 20 i 2102 20 90. Također vidjeti HS napomenu za pojašnjenje tarifnog broja 2102, stavka B. Način na koji je roba predstavljena ne utječe na razvrstavanje.
            
         
               3.   Mliječni proizvod koji se sastoji od obranog mlijeka u prahu koje sadrži 50 – 100 milijuna živih jogurtnih bakterija (Streptococcus thermophilus i Lactobacillus bulgaricus) po gramu, s udjelom masti od najviše 3 %.
            
            
               0403 10 11
            
            
               Razvrstavanje se utvrđuje u skladu s odredbama Općih pravila 1. i 6. i tekstovima oznaka KN 0403, 0403 10 i 0403 10 11. Proizvod je zapravo mliječni proizvod iz oznaka KN 0403, a ne mikrobiološka kultura iz oznake KN 3002.
            
         
               4.   Proizvod dobiven suhom turboseparacijom pšeničnog brašna koji posjeduje sljedeća analitička obilježja (po suhoj masi):
               
                           —
                        
                        
                           sadržaj škroba: 83 % kod korištenja modificirane Ewersove polarimetrijske metode,
                        
                     
                           —
                        
                        
                           sadržaj pepela: 0,4 %,
                        
                     
                           —
                        
                        
                           sadržaj bjelančevina: otprilike 4,5 %
                        
                     
            
               1101 00 00
            
            
               Razvrstavanje se utvrđuje u skladu s odredbama Općeg pravila 1. i tekstovima oznake KN 1101 00 00 te napomene 2. poglavlju 11. Ovaj proizvod ima obilježja pšeničnog brašna. Iako je obogaćen škrobom te ima smanjeni sadržaj bjelančevina, ne odgovara analitičkim kriterijima za razvrstavanje kao pšenični škrob u oznaku KN 1108 11.
            
         
               5.   Famotidin (INN)
            
            
               2934 10 00
            
            
               Razvrstavanje se utvrđuje u skladu s odredbama Općih pravila 1. i 6. i tekstovima oznaka KN 2934 i 2934 10 00. Spoj nije sulfonamid iz tarifnog broja 29.35 jer atom sumpora iz skupine SO2NH2 nije neposredno povezan s atomom ugljika. Ta struktura uključuje nekondenzirani tiazolni prsten.
            
         
               6.   Pripravak vrste koja se koristi kao sirovina u proizvodnji kozmetike, sljedećeg sastava:
               
                           —
                        
                        
                           ekstrakti životinjske posteljice, oko 10 % mase,
                        
                     
                           —
                        
                        
                           ulje klica kukuruza, oko 90 % mase.
                        
                     
            
               3823 90 99
            
            
               Razvrstavanje se utvrđuje u skladu s odredbama Općih pravila 1. i 6. i tekstovima oznaka KN 3823 i 3823 90 99. Proizvod ne može biti smatran bjelančevinastom tvari iz oznake KN 3504. Obuhvaćen je drugim dijelom teksta oznake KN 3823. Radi se o međuproizvodu koji još ne posjeduje obilježja kozmetičkog pripravka.
            
         
               7.   Pripravak vrste koja se koristi kao sirovina u proizvodnji kozmetike, sljedećeg sastava:
               
                           —
                        
                        
                           kolagen, oko 3 % mase,
                        
                     
                           —
                        
                        
                           glicerol, oko 44 % mase,
                        
                     
                           —
                        
                        
                           voda, oko 53 % mase.
                        
                     
            
               3823 90 99
            
            
               Razvrstavanje se utvrđuje u skladu s odredbama Općih pravila 1. i 6. i tekstovima oznaka KN 3823 i 3823 90 99. Proizvod ne može biti smatran bjelančevinastom tvari iz oznake KN 3504. Obuhvaćen je drugim dijelom teksta oznake KN 3823. Radi se o međuproizvodu koji još ne posjeduje obilježja kozmetičkog pripravka.
            
         
               8.   Pripravak vrste koja se koristi kao sirovina u proizvodnji kozmetike, sljedećeg sastava:
               
                           —
                        
                        
                           elastin, oko 5 % mase,
                        
                     
                           —
                        
                        
                           Propare-1, 2-diol, oko 45 % mase,
                        
                     
                           —
                        
                        
                           voda, oko 50 % mase.
                        
                     
            
               3823 90 99
            
            
               Razvrstavanje se utvrđuje u skladu s odredbama Općih pravila 1. i 6. i tekstovima oznaka KN 3823 i 3823 90 99. Proizvod ne može biti smatran bjelančevinastom tvari iz oznake KN 3504. Obuhvaćen je drugim dijelom teksta oznake KN 3823. Radi se o međuproizvodu koji još ne posjeduje obilježja kozmetičkog pripravka.
            
         
               9.   Mehanički sklop za aparate za snimanje ili reprodukciju slike iz oznake KN 8521, opremljen glavama za snimanje i reprodukciju (Mecadeck).
            
            
               8521 10 39
            
            
               Razvrstavanje se utvrđuje u skladu s odredbama Općih pravila 1., 2. (a) i 6. i tekstovima oznaka KN 8521, 8521 10 i 8521 10 39.
               Ovaj mehanički sklop posjeduje bitna obilježja aparata za snimanje ili reprodukciju slike.
            
         
               10.   Plosnati nelegirani proizvod od čelika, dobiven postupkom bezdanog (kontinuiranog) lijevanja, dimenzija 1 700 mm × 6 000 mm × 70 mm, s rubovima kao da je bio valjan.
            
            
               7208
            
            
               Razvrstavanje se utvrđuje u skladu s odredbama Općeg pravila 1. i tekstovima oznake KN 7208. Dimenzije proizvoda nisu rezultat jednostavnoga grubog valjanja te se stoga proizvod smatra plosnatim valjanim proizvodom (pločom) iz oznake KN 7208, a ne poluproizvodom (pločom) iz oznake KN 7207.
            
         
               11.   Plosnati nelegirani proizvod od čelika, dobiven postupkom bezdanog (kontinuiranog) lijevanja, dimenzija 2 520 mm × 4 400 mm × 90 mm, s odrezanim rubovima.
            
            
               7208
            
            
               Razvrstavanje se utvrđuje u skladu s odredbama Općeg pravila 1. i tekstovima oznake KN 7208. Dimenzije proizvoda nisu rezultat jednostavnoga grubog valjanja te se stoga proizvod smatra plosnatim valjanim proizvodom (pločom) iz oznake KN 7208, a ne poluproizvodom (pločom) iz oznake KN 7207.